[{"text_idx": "#000000", "text": "Deklaracio de junuloj por inkluzivaj socioj post-pandemie"}, {"text_idx": "#000001", "text": "Inter la 21-a kaj la 25-a de Au\u0306gusto 2022, gejunuloj el Eu\u0306ropo havis la s\u0302ancon renkontig\u0302i en Nederlando por lerni kaj inters\u0302ang\u0302i siajn ideojn pri socia inkluzivo en la internacia seminario \u201cEsplorante Inkluzivon \u2013 Atingo de vere inkluzivaj socioj\u201d. La seminarion organizis TEJO en Nederlando en Au\u0306gusto 2022, kun financa subteno de la Eu\u0306ropa Junulara Fondaj\u0302o de la Konsilio de Eu\u0306ropo. Dum la seminario oni starigis la jenajn demandojn \u2013 kiu(j) estas socie ekskludita(j) en niaj socioj? Kio influas nian socian inkluzivon kiel junuloj? Kiel KOVIM-19 influis nian inkluzivon, kaj kion oni povas lerni de tio?"}, {"text_idx": "#000002", "text": "Komence de la dokumento, vi trovos niajn rekomendojn pri kiel deciduloj povas agi por atingi pli inkluzivajn sociojn je regiona, nacia kaj internacia skalo. Fine de la dokumento, vi trovos kolekton de niaj respondoj al tiuj demandoj."}, {"text_idx": "#000003", "text": "Dum nia tempo kune, ni informig\u0302is pri identeco, socia inkluzivo kaj ekskludo, kaj la efikoj de la KOVIM-19-pandemio. En c\u0302i tiu deklaracio, ni proponas multajn pensojn kaj ideojn pri socia inkluzivo. La sekvaj punktoj estas tiuj, kiuj aperis en niaj diskutoj per la perspektivoj kaj de niaj propraj vivspertoj kaj de la KOVIM-19-pandemio. Pro tio, ni identigis ilin kiel la s\u0302losilaj elementoj en la atingo de inkluzivaj post-pandemiaj socioj."}, {"text_idx": "#000004", "text": "Aliro al interreto kaj komputiloj, kaj ankau\u0306 al la kompetencoj por povi uzi ilinReta senpaga au\u0306 pagebla altkvalita edukado, specife lingvolernadoPageblaj, altkvalitaj kaj ekologiaj transportsistemoj, regione, nacie kaj internacieFleksebla kaj alirebla reta laboroRekono de la graveco de neformalaj spacoj kaj potencdinamikojKonscio kaj rimedoj rilate al la graveco de mensa sano kaj sanservo, specife en lernejojSpacoj, fizikaj au\u0306 virtualaj, por ke homoj kunig\u0302u kaj umu kun aliaj en sia propra socia grupo, sed ankau\u0306 spacoj kie homoj povas dialogi kaj inters\u0302ang\u0302i kun membroj de aliaj sociaj grupoj"}, {"text_idx": "#000005", "text": "Malgrau\u0306 c\u0302iuj negativaj konsekvencoj de la pandemio, g\u0302i ankau\u0306 estis tempo, kiam niaj sociaj normoj kaj kutimoj estis tute defiitaj, foje s\u0302ang\u0302ig\u0302antaj al pli bone. Dum KOVIM-19, novaj manieroj labori, studi, sociumi kaj vidi la mondon aperis."}, {"text_idx": "#000006", "text": "Nia deziro estas, ke la scio kaj ideoj akiritaj de tiuj defioj estu uzataj por s\u0302ang\u0302i niajn sociojn, kreante pli egalan, ekologian kaj inkluzivan mondon."}, {"text_idx": "#000007", "text": "Kiuj estas socie ekskluditaj en niaj socioj?"}, {"text_idx": "#000008", "text": "En c\u0302iuj socioj hodiau\u0306, homoj dau\u0306re suferas socian ekskludon surbaze de membreco de kelkaj sociaj kategorioj."}, {"text_idx": "#000009", "text": "Inter tiuj sociaj kategorioj, la plej videblaj diskriminacioj okazas surbaze de genra identeco (precipe virinoj kaj genraj nekonformaj homoj), nacieco, civitana statuso, rasigita statuso kaj/au\u0306 etna fono (ekz. enmigrintoj, romaoj, koloraj homoj), kaj GLAT+ statuso (ekz. gejaj homoj, transgenruloj). Tamen, socia ekskludo ankau\u0306 okazas surbaze de politikaj kaj religiaj orientig\u0302oj, same kiel ag\u0302o kaj kapablo."}, {"text_idx": "#000011", "text": "Kio influas nian socian inkluzivon kiel junuloj?"}, {"text_idx": "#000012", "text": "Malgrau\u0306 niaj diversaj spertoj kaj fonoj, ni trovis komunajn karakterizojn, kiuj influis nian politikan, socian, kulturan kaj ekonomian inkluzivon. Ili estis:"}, {"text_idx": "#000013", "text": "familia socio-ekonomia statuso / privilegiolog\u0302loko (ekz. urba, kampara, Eu\u0306ropo, Schengen-spaco)fizika kaj mensa sano kaj aliro al sansistemoaliro al oportunoj por junuloj kiuj eklaborasaliro al politika reprezentado de junuloj / junulaj vidpunktojnivelo kaj speco de edukadoaliro al politikaj rajtoj kiel necivitanolingva scipovo (ekz. kapablo paroli la anglan)engag\u0302ig\u0302emo kaj memfidointerkulturaj rilatoj"}, {"text_idx": "#000015", "text": "aliro al oportunoj por junuloj kiuj eklaborasengag\u0302ig\u0302emo kaj memfido, kajinterkulturaj rilatoj"}, {"text_idx": "#000016", "text": "Aliro al oportunoj por junuloj kiuj eklaboras"}, {"text_idx": "#000017", "text": "Junuloj klare alfrontas unikajn defiojn rilate al ekonomia inkluzivo. Specife, junuloj ofte penadas por eklabori, ofte havante akademiajn kvalifikojn sed malmulte da sperto. Dum la lastaj jaroj, KOVIM-19 ankau\u0306 multe influis la aliron al laboro por junuloj, eble rezultigante kontinuajn s\u0302ang\u0302ojn en la ekonomia panoramo por junuloj."}, {"text_idx": "#000020", "text": "Ni devas normaligi la lernadon de tiuj junuloj kiel imanenta parto de dinamika kaj inkluziva laborejo.Registaroj povas proponi financajn avantag\u0302ojn al kompanioj, kiuj dungas junulojn kaj studentojn.Firmaoj povas pagi pli malaltajn salajrojn al junuloj por komenca periodo, sed inters\u0302ang\u0302e prenas la respondecon garanti ilian edukadon kaj trejnadon.Leg\u0302aro povas esti s\u0302ang\u0302ita por faciligi la dungadprocezon de mallongdau\u0306raj laboristoj.Lokaj kaj regionaj asocioj, kiuj proponas stag\u0302ojn kaj laborspertajn s\u0302ancojn, povas esti subtenataj kaj promociitaj (ekz. la \u201cService Civique\u201d modelo en Francio)."}, {"text_idx": "#000022", "text": "Universitata edukado estas aprezata super aliaj formoj de edukado, kaj kulture kaj ekonomie. Junuloj estas kurag\u0302igitaj celi universitatan edukadon kiel eble plej multe. Tamen, tiu fokuso pri akademia studado signifas, ke al studentoj eble mankos tempo kaj s\u0302anco trovi laboroportunojn. G\u0302i ankau\u0306 povas rezultigi, ke al multaj el tiuj junuloj mankas la praktikaj kapabloj utilaj por trovi laboron."}, {"text_idx": "#000023", "text": "En mezlernejoj, pli praktika instruado (kuirado, mastrumado de personaj projektoj, riparoj) povas doni al junuloj sperton pri praktikaj kapabloj kaj permesi al ili konsideri diversajn tipojn de laboro.Universitataj programoj povas esti adaptitaj por normaligi kaj instigi pli praktikan laborsperton kaj stag\u0302ojn por studentoj kune kun iliaj studoj.Skemoj de \u201cKomerca inkubatoro\u201d povas esti realigitaj en pli da EU-landoj, por subteni junulojn, kiuj volas krei siajn proprajn firmaojn."}, {"text_idx": "#000024", "text": "Malegaleco de s\u0302ancoj surbaze de geografio"}, {"text_idx": "#000026", "text": "Leg\u0302aro povas esti adaptita au\u0306 kreita por faciligi la dungadon de junuloj el aliaj landoj.La sukceso de aplikaj\u0302oj kiel Duolingo kaj Mango Languages \u200b\u200bpruvas la intereson pri alireblaj kursoj por lerni lingvojn. Alireblaj kaj altkvalitaj lingvokursoj, haveblaj en sia gepatra lingvo, povas ebligi al junuloj lerni utilajn kapablojn kaj vojag\u0302i al aliaj landoj por laboro kaj studeblecoj.Registaroj povas prioritatigi infrastrukturon, kiu certigas interreton por tiuj en malavantag\u0302aj au\u0306 kamparaj lokoj.Diversaj subvencioj kaj asocioj povas labori por provizi decajn komputilojn al homoj el malavantag\u0302aj grupoj, por ke ili havu pli da oportunoj. Tio ankau\u0306 povas inkluzivi trejnadon kaj laborrenkontig\u0302ojn pri kiel uzi ilin, precipe por pli maljunaj generacioj.Bona publika transporto inter urboj kaj ec\u0302 landoj povas ebligi aliron al multaj pliaj labors\u0302ancoj. Registaroj povas prioritatigi tiun infrastrukturon kaj proponi strategion por igi ilin atingeblaj por junuloj kaj por tiuj de malavantag\u0302aj grupoj.La scio kaj sperto akiritaj dum la pandemio (kiel labori hejme, kiel organizi retajn projektojn kaj eventojn) povus esti uzataj por krei kaj proponi retajn stag\u0302ojn kaj laborspertajn oportunojn.Tiuj samaj scioj kaj spertoj povus esti aplikataj c\u0302e EU-nivelo, por krei trejnajn oportunoj por junuloj rete (seminarioj, kursoj, kiel labori de hejmo, ktp.)."}, {"text_idx": "#000027", "text": "Temo, kiu aperis plurfoje dum niaj diskutoj, estis tiu de engag\u0302ig\u0302emo kaj memfido. La emo kaj fido paroli kaj uzi oportunojn povas esti grandega faktoro en onies inkluzivo, precipe en la politikaj sferoj. Tamen, tio ne estas temo, kiun oni kutime esploras kiam oni diskutas pri socia inkluzivo, pro sia individua atributo. Tial necesas alia vidpunkto \u2013 analizi la engag\u0302ig\u0302emon kaj memfidon de junuloj kiel faktoron kiu povas esti influita sur la loka, regiona kaj nacia nivelo, kaj ne simple kiel individua problemo."}, {"text_idx": "#000029", "text": "Junuloj ofte au\u0306das kaj internigas mesag\u0302ojn de la au\u0306toritatuloj c\u0302irkau\u0306 ili, ke ilia vidpunkto ne gravas; ke ili estas tro junaj au\u0306 mankas la sperto por havi opinion, au\u0306 ke ili scias nenion pri la \u201creala mondo\u201d. Aliaj oftaj mesag\u0302oj, kiel \u201caferoj neniam s\u0302ang\u0302ig\u0302os\u201d kaj \u201cvi neniam sukcesos\u201d, plue difektas memestimon kaj malkurag\u0302igas junulojn preni iniciaton kaj labori por socia inkluzivo. C\u0302ar tiuj dinamikoj okazas plejparte en privataj spacoj, kiel la hejmo, ili estas malfacile kontrau\u0306batali de politika perspektivo."}, {"text_idx": "#000031", "text": "Kune kun tiuj negativaj mesag\u0302oj, kiuj malkurag\u0302igas junulojn agadi, ofte mankas konscio pri la subtenoj, projektoj kaj oportunoj, kiuj jam ekzistas por junuloj \u2013 manieroj engag\u0302ig\u0302i en loka politiko, internaciaj inters\u0302ang\u0302oj, trejnaj oportunoj, retoj, registaraj programoj. Tio konfirmas la ideon, ke junuloj ne havas potencon s\u0302ang\u0302i aferojn."}, {"text_idx": "#000032", "text": "Neformala edukado estas grava ilo por povigi junulojn. Kun pli da scio kaj sperto, junuloj povas akiri fidon kaj senton de legitimeco por paroli kaj agadi. Ili povas esprimi sin malsame ol en formala lerneja medio, kaj ili povas profiti el renkontig\u0302i kun kaj lerni de aliaj junuloj kun malsamaj vivspertoj.Reprezentado de junuloj en decidfaradaj spacoj estas grava, ne nur rilate inkluzivon, sed ankau\u0306 por lasi ilin konscii, ke iliaj voc\u0302oj kaj kontribuoj estas aprezataj. Tiuj junuloj ec\u0302 povas farig\u0302i modeloj au\u0306 inspiri aliajn agi.Lokaj asocioj au\u0306 lernejoj povus krei spacojn specife por povigi diskuton kaj agadon inter junuloj, kie ili povas trovi mentorojn, rimedojn au\u0306 subtenon au\u0306 konsilon pri ideoj."}, {"text_idx": "#000035", "text": "Konsciigi instruistojn kaj edukistojn pri la negativaj efikoj, kiujn kritiko kaj honto povas havi por mensa sano kaj memestimo de studentoj.Efektivigi kromajn ilojn kaj enketojn en lernejoj por certigi, ke instruistoj ne misuzas sian potencon kaj ke studentoj estas respektataj.Trejni instruistojn kaj edukistojn pri la graveco de pli sekuraj kaj ne-jug\u0302aj spacoj por studentoj, kaj ankau\u0306 strategiojn pri kiel krei ilin en klasa medio.Instrui studentojn pri sanaj rilatoj kaj mensa sano, esplorante ilojn por komuniki efike kaj juste. Doni al ili rimedojn kaj spacon por povigi ilin trovi siajn proprajn manierojn trakti konflikton kaj negativan jug\u0302on de aliaj."}, {"text_idx": "#000036", "text": "Multaj junuloj volas uzi oportunojn au\u0306 pli engag\u0302ig\u0302i en siaj komunumoj, sed sentas, ke ili ne estas sufic\u0302e ekstravertitaj. Politika ago precipe estas rigardata kiel postulanta certan tipon de personeco por sukcesi \u2013 ambicia, komforta kun publika parolado, povas akcepti kritikon, ktp. Lernejoj povas trakti la emon silenti kiel patologion kiu devas esti korektita. Malemo paroli ofte estas ligita kun malalta memestimo au\u0306 timo de jug\u0302o, sed provoj korekti tion devigante iun paroli nur plimalbonigos tion."}, {"text_idx": "#000037", "text": "Edukistoj kaj faciligantoj povas esti trejnitaj por enkonduki kaj normaligi malsamajn formojn de komunikado, ekz. la kapablo partopreni per skribado / tekstado.Ili ankau\u0306 povas klopodi integri laboron en grupetoj au\u0306 paroj, por ke la studentoj sentu malpli da premo dum parolado.Kursoj pri parolado povas helpi venki timon kaj doni fidon pri parolado, sed unue krei kaj certigi subtenantan kaj senjug\u0302an medion estas gravega. Sen tio, junuloj kiuj estas devigitaj publike paroli povas senti sin humiligitaj kaj malpli emos paroli ol antau\u0306e."}, {"text_idx": "#000038", "text": "Stigma c\u0302irkau\u0306 mensaj sanproblemoj kaj sansistemo"}, {"text_idx": "#000039", "text": "Mensa sano estis taksita kiel grandega faktoro en la bonfarto kaj emo de la junularo engag\u0302ig\u0302i. Dum la pandemio, eble pli da junuloj ol iam ajn suferis negativajn mensajn sanajn rezultojn pro socia izolado kaj labor/studa malstabileco. Tamen, restas multe da stigmo c\u0302irkau\u0306 mensaj sanproblemoj, kaj aliro al bonkvalita prizorgado dau\u0306re estas defio en multaj lokoj."}, {"text_idx": "#000040", "text": "Registaroj, asocioj kaj lernejoj povas kunlabori por eduki kiel eble plej multajn homojn pri la graveco de mensa sano kaj emocia bonfarto.Instruistoj c\u0302efe povas normaligi konversaciojn pri mensa sano kaj serc\u0302i helpon, kiel iri al lerneja konsilisto.Naciaj kaj regionaj sansistemoj povas esti s\u0302ang\u0302itaj por plibonigi la kvaliton kaj disponeblo de mens-sanaj sistemoj por c\u0302iuj."}, {"text_idx": "#000041", "text": "Eble pro la internacieco de nia grupo, alia temo kiu aperis plurfoje estis la efiko de internaciaj rilatoj al socia inkluzivo. Tiu temo ofte estas analizita lau\u0306 sia negativa efiko, rilate al la efikoj de ksenofobio kaj rasismo sur socia inkluzivo. Ni volas koncentrig\u0302i pri kiel interkulturaj rilatoj ankau\u0306 povas havi pozitivajn efikojn al socia inkluzivo, kaj kiel plej bone kontrau\u0306batali la efikojn de ksenofobio kaj rasismo."}, {"text_idx": "#000042", "text": "Sociaj grupoj tendencas resti kaj interagi sole ene de siaj propraj komunumoj"}, {"text_idx": "#000043", "text": "Ec\u0302 en landoj kun grandaj enmigrintaj populacioj, malsamaj etnoj ofte vivas kaj interagas sole en siaj propraj komunumoj. Malgrau\u0306 la natura scivolemo de homoj pri aliaj kulturoj (muziko, kuirarto, lingvo), tiu manko de agnosko kaj interago kun homoj de aliaj kulturoj povas plifortigi nescion kaj antau\u0306jug\u0302on."}, {"text_idx": "#000044", "text": "Financa subteno povas esti asignita al malsamaj grupoj kaj asocioj por arang\u0302i interkulturajn eventojn, ekspoziciojn kaj forumojn, por ebligi homojn lerni pri malsamaj kulturoj rekte de aliaj kiuj apartenas al tiu kulturo.Urba g\u0302emelig\u0302o povas esti efika maniero krei interkulturajn inters\u0302ang\u0302ojn kaj kurag\u0302igi amikecon inter diversaj landoj. Tio ankau\u0306 povas esti maniero emfazi kaj esplori historion inter du landoj.Proponi senpagan eniro al kulturaj eventoj por necivitanoj povas ebligi transkulturan lernadon kaj inters\u0302ang\u0302on.Reprezentado gravas! Diverseco devus esti videbla kaj valorigita en la amaskomunikilaro. Interkultura inters\u0302ang\u0302o povas esti valorigita kaj normaligita per konstruado de partnerecoj inter amaskomunikiloj de malsamaj landoj."}, {"text_idx": "#000047", "text": "Neu\u0306tralaj strukturoj estas necesaj por monitori S\u0302tatajn amaskomunikilojn kaj teni ilin respondecaj pri partia raportado \u2013 specife kiam temas pri polarizaj temoj kiel koloniismo, sklaveco kaj genocido.Lernejaj programoj povas esti g\u0302isdatigitaj por ebligi al infanoj lerni pri malsamaj lingvoj, kulturoj kaj religioj, kaj ankau\u0306 pri la graveco de diverseco kaj respekto.Interkultura aliro devas esti konsiderata kiam oni laboras pri leg\u0302aro. La leg\u0302o de teritorio devus konsideri la diversecon de kulturoj ekzistantaj en g\u0302iaj limoj. Ekzemple, reprezentantoj de malsamaj kulturoj devus esti enplektitaj por krei parlamenton kiu protektas la rajtojn de c\u0302iu civitano, inkluzive de tiuj el minoritataj kulturoj.Publikaj agentoj kaj sociaj laboristoj devus esti trejnitaj pri interkultureco, kaj trejnadskemoj devus prioritatigi lernadon rekte de kaj kun minoritataj grupoj."}, {"text_idx": "#000050", "text": "Esperanto, internacia lingvo kreita por esti kiel eble plej facile lernebla, estas solvo de tiu c\u0302i hierarkio. G\u0302i estu instruata en lernejoj kaj enkondukita en internaciaj partneradoj, kiel efika kaj pli egala formo de internacia komunikado.La farebleco kaj s\u0302parado enkondukante Esperanton kiel lingvo de Eu\u0306ropa Unio estu zorge konsiderataj, c\u0302ar iuj esploroj jam asertis, ke g\u0302i estus pli ekonomie realigebla ol la uzo de la angla."}, {"text_idx": "#000052", "text": "La KOVIM-19-pandemio, kiu komencig\u0302is en 2020, alportis multajn radikalajn s\u0302ang\u0302ojn en modernaj socioj. G\u0302i elmontris multajn temojn au\u0306 tendencojn en socioj, kiuj g\u0302is tiam ne estis tiel videblaj. La lecionoj, kiujn ni lernas de KOVIM-19, estas gravegaj por forg\u0302i vojon al pli inkluzivaj socioj."}, {"text_idx": "#000056", "text": "Multe da laboro ig\u0302is reta laboro, igante g\u0302in pli alirebla, kaj donante pli da libereco al la dungitoj rilate laborhorojn au\u0306 metodojn. Dum izolig\u0302o havis longdau\u0306rajn negativajn efikojn por mensa sano kaj socia vivo, multaj homoj trovis, ke kromefiko de trudizolig\u0302o kaj laborado hejme estis pasigi pli da tempo kun familio. Havi la flekseblecon labori de hejmo ebligas laboron por homoj kiuj eble ne povis antau\u0306e (novaj gepatroj, homoj kun certaj handikapoj) kaj havas pozitivajn efikojn por la bonfarto de multaj homoj."}, {"text_idx": "#000057", "text": "Havi la flekseblecon labori de hejmo ebligas laboron por homoj kiuj eble ne povis antau\u0306e (novaj gepatroj, homoj kun certaj handikapoj) kaj havas pozitivajn efikojn por la bonfarto de multaj homoj."}, {"text_idx": "#000060", "text": "Multaj studentoj suferis pro socia izolado, c\u0302ar havi interretajn kursojn ne havis la socian aspekton de fizikaj kursojn. Aliflanke, iuj studentoj, kiuj estis c\u0302ikanitaj (bullied) en lernejoj, preferis la kvarantenon, c\u0302ar ili jam spertis socian izoladon dum lerneja tempo. Lernejoj estas esencaj por la mensa sano kaj socianig\u0302o de junuloj. Tamen, pli ol esti malfermitaj denove, ili nepre devas farig\u0302i lokoj kie c\u0302iu studento sentu sin sekura kaj subtenata."}, {"text_idx": "#000061", "text": "Lernejoj estas esencaj por la mensa sano kaj socianig\u0302o de junuloj. Tamen, pli ol esti malfermitaj denove, ili nepre devas farig\u0302i lokoj kie c\u0302iu studento sentu sin sekura kaj subtenata."}, {"text_idx": "#000065", "text": "Universala baza enspezo estas potenca strategio kontrau\u0306 malric\u0302eco kaj socia ekskludo."}, {"text_idx": "#000066", "text": "La drastaj kaj rapide movig\u0302antaj s\u0302ang\u0302oj en la socio emfazis kaj la bezonon kaj la eblecojn por dau\u0306ra politika kaj socia s\u0302ang\u0302o."}, {"text_idx": "#000067", "text": "Du jarojn post la komenco de la KOVIM-pandemio, laboro hejme farig\u0302is tre ofta. Miksitaj laborhoraroj, kun laboro hejme kaj laboro en la tradicia laborejo nun estas tre normaligitaj. Tio montras kiel radikalaj s\u0302ang\u0302oj en niaj socioj eblas, kaj specife havi pli da fleksebleco pri kiel kaj kiam ni laboras."}, {"text_idx": "#000068", "text": "Tio montras kiel radikalaj s\u0302ang\u0302oj en niaj socioj eblas, kaj specife havi pli da fleksebleco pri kiel kaj kiam ni laboras."}, {"text_idx": "#000072", "text": "Ni povas lerni de tiu kazo, ke politikfaristoj devas konsideri potencodinamikon sur la mikronivelo kaj en neformalaj spacoj. Fidindaj subtenaj retoj por viktimoj devas esti kreitaj, kaj la reprezentantoj de leg\u0302o kaj sociaj laboristoj devas esti trejnitaj pri intersekcecio kaj la dinamiko de misuzo. Longperspektivaj ekonomiaj solvoj kiel universala enspezo ankau\u0306 povus helpi la financan emancipig\u0302on de viktimoj de perforto."}, {"text_idx": "#000073", "text": "KOVIM-19 kau\u0306zis la nuligon de multaj kulturaj eventoj. Aliflanke, ni lernis kiel organizi retajn eventojn. Novaj manieroj por krei kaj kundividi arton ekestis, kaj permesis al homoj kiuj kutime ne partoprenis en kulturaj okazaj\u0302oj fari tion. Interreto estas potenca ilo por alirebla kaj socie inkluziva kulturo: g\u0302i helpis evoluigi novajn manierojn krei arton.\ufeff"}, {"text_idx": "#000074", "text": "Interreto estas potenca ilo por alirebla kaj socie inkluziva kulturo: g\u0302i helpis evoluigi novajn manierojn krei arton.\ufeff"}, {"text_idx": "#000077", "text": "Ekzemple, studentoj trovis manierojn transformi retajn prelegojn kaj ekzamenojn en io avantag\u0302a: ili kundividus siajn sciojn kun siaj samklasanoj dum ekzamenoj, kreante sociajn ligojn malgrau\u0306 la interreta medio, kaj helpante unu la alian pasigi siajn klasojn dum c\u0302i tiuj malfacilaj tempoj."}, {"text_idx": "#000078", "text": "Fermo de limoj ankau\u0306 igis multajn homojn vojag\u0302i en sia propra lando anstatau\u0306 eksterlande. Tio permesis al multaj homoj lerni pli pri sia propra kulturo, kaj adopti pli ekologian manieron vojag\u0302i. Pagebla regiona transporto estas grava, ne nur por kultura kaj ekonomia inkluzivo, sed ankau\u0306 en la vojo al ekologiaj socioj en la batalo kontrau\u0306 klimata s\u0302ang\u0302o."}, {"text_idx": "#000079", "text": "Pagebla regiona transporto estas grava, ne nur por kultura kaj ekonomia inkluzivo, sed ankau\u0306 en la vojo al ekologiaj socioj en la batalo kontrau\u0306 klimata s\u0302ang\u0302o."}]